|  |  |
| --- | --- |
|  | **Elektroninio dokumento nuorašas** |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL KAUNO MIESTO SAVIVALDYBĖS KULTŪROS IR SPORTO ĮSTAIGŲ VEIKLOS KARANTINO LAIKOTARPIU** |
| 2020 m. kovo 27 d. Nr. A-1073 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 4 ir 5 punktais, Lietuvos Respublikos Vyriausybės 2020  m. kovo 14 d. nutarimu Nr. 207 ,,Dėl karantino Lietuvos Respublikos teritorijoje paskelbimo“ ir siekdamas užtikrinti kokybišką Kauno miesto savivaldybės biudžetinių kultūros ir sporto įstaigų paslaugų teikimą:

1. N u r o d a u nuo 2020 m. kovo 30 d. sustabdyti Kauno miesto savivaldybės biudžetinių kultūros ir sporto įstaigų visas vykdomas veiklas ir paslaugų teikimą karantino laikotarpiu.

2. Į p a r e i g o j u 1 punkte nurodytų įstaigų vadovus nedelsiant informuoti visus įstaigų darbuotojus ir įstaigų teikiamų paslaugų gavėjus apie paslaugų teikimo sustabdymą bei priimti sprendimus dėl darbuotojų ar darbuotojų grupių prastovų skelbimo arba siūlyti darbuotojams pasinaudoti teise į kasmetines atostogas.

3. P a v e d u šio įsakymo vykdymo kontrolę Kauno miesto savivaldybės administracijos Kultūros ir Sporto skyriams.

4. Šis įsakymas gali būti skundžiamas per vieną mėnesį nuo jo paskelbimo ar įteikimo dienos Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius  | Vilius Šiliauskas |